stanford-oval/wikipedia huggingface dataset:
John Lyng

| John Lyng |
| --- | --- |
 John Lyng (oikealla) yhdessä Israelin pääministeri Levi Eshkolin kanssa vuonna 1967.
Norjan pääministeri
 28. elokuuta 1963 – 25. syyskuuta 1963  
Edeltäjä:  Einar Gerhardsen
Seuraaja:  Einar Gerhardsen
Norjan ulkoministeri
 12. lokakuuta 1965 – 22. toukokuuta 1970  
Edeltäjä:  Halvard Lange
Seuraaja:  Svenn Stray
Henkilötiedot
Syntynyt: 22. elokuuta 1905 Trondheim, Norja
Kuollut: 18. tammikuuta 1978 (72 vuotta) Bærum, Norja
Kansalaisuus:  Norja
Ammatti:  Lakimies
Tiedot
Puolue:  Frisinnede Venstre (1934-1938) Høyre (1938-1978)
John Daniel Fürstenberg Lyng (22. elokuuta 1905 – 18. tammikuuta 1978) oli norjalainen konservatiivipuolueen poliitikko, joka toimi Norjan pääministerinä vajaan kuukauden elo–syyskuussa 1963 neljän puolueen kokoomushallituksessa. Se oli Norjan ensimmäinen hallitus 28 vuoteen, jota ei johtanut työväenpuolueen edustaja. Vuosina 1965–1970 Lyng toimi ulkoministerinä.
Lakimieheksi opiskellut Lyng suoritti jatko-opintoja Kööpenhaminassa ja Heidelbergissä. Hän aloitti poliittisen uransa jyrkän vasemmistolaisissa opiskelijajärjestöissä, mutta siirtyi pian konservatiivien riveihin. Ennen toista maailmansotaa Lyng toimi muun muassa tuomarina Trondheimissa ja Agderissa. Sodan aikana hän toimi aktiivisesti vastarintaliikkeessä. Vuonna 1945 hänet valittiin Norjan suurkäräjien jäseneksi, ja uudelleen 1953, 1958 ja 1961.
Vuosina 1965–1970 Lyng toimi ulkoministerinä Per Bortenin hallituksessa.
John Lund

| John Lund |
| --- | --- |

Henkilötiedot
Syntynyt: 6. helmikuuta 1913 Rochester, New York, Yhdysvallat
Kuollut: 10. toukokuuta 1992 Los Angeles, Kalifornia
Aiheesta muualla
IMDb 
Elonet
John Lund (6. helmikuuta 1913 Rochester, New York – 10. toukokuuta 1992 Los Angeles, Kalifornia) oli yhdysvaltalainen näyttelijä.
Neljätoistavuotiaana koulunkäyntinsä lopettaneen Lundin isä oli muuttanut Yhdysvaltoihin Norjasta. Näyttelijänuransa hän aloitti paikallisen teatterin esittämässä näytelmässä Waiting for Lefty. Lund muutti New Yorkiin, josta hän sai töitä mainosalalla. Mainostyön ohessa hän esiintyi pienissä rooleissa teatterissa, kunnes vakiinnutti asemansa radionäyttelijänä ja käsikirjoittajana. Päärooli Broadwaylla esitetyssä näytelmässä The Hasty Heart toi hänelle sopimuksen Paramount-elokuvastudion kanssa.
Seuraavien vuosien aikana Lund esiintyi miespääroolissa muun muassa elokuvissa Kuolematon rakkaus (1946), Yöllä on 1000 silmää (1948) ja Berliinin raunioitten keskellä (1948). 1950-luvulla Lund näytteli muun muassa lännenelokuvissa Taistelu Apassisolassa (1952) ja Kohtalon ratsastaja (1955). Lisäksi hän esiintyi nimiroolissa jännityskuunnelmasarjassa Yours Truly, Johnny Dollar vuosina 1952–1954. Lundin viimeiseksi elokuvaksi jäi Jos mies vastaa vuonna 1962.
John Taylor

John Taylor -nimisiä henkilöitä ovat:
John Taylor (1808–1887), Myöhempien aikojen pyhien Jeesuksen Kristuksen kirkon presidentti 1880–1887
John Taylor (1933–1966), brittiläinen kilpa-autoilija
John Taylor (s. 1960), brittiläinen muusikko
John Taylor (1703–1772), englantilainen silmälääkäri
John Taylor (1954–1982), brittiläinen ratamoottoripyöräilijä
John B. Taylor (s. 1946), yhdysvaltalainen taloustieteilijä, keskuspankkien rahapolitiikkaa koskevan Taylorin säännön esittäjä
John Paskin Taylor (1928–2015), brittiläinen maahockeypelaaja
John Russell Taylor (s. 1935), englantilainen teatteri- ja elokuvakriitikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Taylor”, voi hakea sivunnimihaulla, laajalla sivunnimihaulla tai tekstihaulla.
Kuusankosken Puhti

| Kuusankosken Puhti |
| --- | --- |

Koko nimi:  Kuusankosken Puhti
Perustettu:  1910
Kaupunki:  Kouvola (Kuusankoski), Suomi
Kenttä:  Kuusankosken pesäpallokenttä
Naisten sarjataso:  Ykköspesis
Värit:           
Puheenjohtaja:  Minna Tuukkanen
Omistaja:  Kuusankosken Puhti ry
Infobox OKVirheellinen NIMI-arvo: 
Kuusankosken Puhti on kuusankoskelainen urheiluseura. Seura on perustettu vuonna 1910 ja aluksi se toimi yleisseurana, jonka päälajeina olivat pesäpallo ja lentopallo.
Pesäpallossa Puhti on pelannut SM-sarjassa vuosina 1945 ja 1948–1956. TUL:n pesäpallomestaruuden seura voitti ensi kerran kesällä 1934.
Jääkiekossa Puhti (lyh.KUPU Hockey) aloitti vuonna 1948. Kuusankoski oli ensimmäinen paikkakunta Pohjois-Kymenlaaksossa, missä sitä harrastettiin. Puhti pelasi vuosina 1953–1954 toiseksi ylimmällä sarjatasolla eli Suomensarjassa (nykyinen Mestis). Vuonna 2005 Puhdin edustusjoukkueen johto sekä valmentajat päättivät perustaa HC Kuusankosken.
Naisten lentopallotoiminta alkoi 1960-luvulla. Puhti nousi Suomisarjaan ja siitä myöhemmin perustettuun I-sarjaan, missä seura pelasi useamman vuoden.
Myös jalkapallossa Puhti pelasi aikanaan toiseksi korkeimmalla sarjatasolla Suomisarjassa yhteensä kuusi kautta vuosina 1959–1964.
Pesäpallo > Junioritoiminta

| Pesäpallon junioreiden SM-mitalit> Joukkue | Pesäpallon junioreiden SM-mitalit> Mitalit | Pesäpallon junioreiden SM-mitalit> Vuodet | Pesäpallon junioreiden SM-mitalit> Yhteensä | Pesäpallon junioreiden SM-mitalit>  |
| --- | --- | --- | --- | --- |
A-pojat: 
| A-pojat |  Hopeaa | 1948, 1949, 1951 | 3 |  |
| A-pojat |  Pronssia | 1950 | 1 |  |
C-pojat: 
| C-pojat |  Hopeaa | 1996 | 1 |  |
| C-pojat |  Pronssia | 2014 | 1 |  |
| Yhteensä: | Yhteensä: | Yhteensä: | 6 |  |
Palkinnot ja huomionosoitukset > Miesten Itä–Länsi-valinnat

Martti Kesto (1940)
Antti Saarinen (1940)
Tuure Valo (1940)
Jorma Harlin (1955)
Palkinnot ja huomionosoitukset > Miesten Liitto-Lehdistö-valinnat

Ossi Nöjd (1960)
Aiheesta muualla

http://www.vessix.kotisivukone.com/files/vessix.kotisivukone.com/Pesis/seurat/kuusankosken_puhti.xls
PAOK FC

PAOK FC (kreik. ΠΑΟΚ - Πανθεσσαλονίκειος Αθλητικός Όμιλος Κωνσταντινουπολιτών - Panthessalonikios Athlitikos Omilos Konstantinoupoliton), on thessalonikilainen jalkapalloseura. Seura perustettiin vuonna 1926. Seura pelaa Kreikan ylimmällä sarjatasolla Kreikan Superliigassa. Kaudella 2020–2021 PAOK sijoittui sarjassa toiseksi. Seuran kotistadionina toimii Toumba Stadium, joka rakennettiin vuonna 1959 ja jolla on kapasiteettia 28 701 paikkaa.
Saavutukset

Kreikan mestaruus (4): 1976, 1985, 2019,2024
Kreikan cup (8): 1972, 1974, 2001, 2003, 2017, 2018,2019,2024
Entisiä päävalmentajia

Igor Tudor
Huub Stevens
László Bölöni
Fernando Santos
Rolf Fringer
Angelos Anastasiadis
Dušan Bajević
Mario Beretta
Pavlos Dermitzakis
Giorgos Donis
Ilie Dumitrescu
Arie Haan
Oleh Bloh’in
Gunder Bengtsson
Thijs Libregts
Pál Csernai
Gyula Lóránt
Kreikan Superliigan joukkueet kaudella 2024–2025
AEK Ateena • Aris Thessaloniki • Asteras Tripolis • Athens Kallithea • Atromitos • Lamia • Levadiakos • OFI Kreeta • Olympiakos • Panathinaikos • Panetolikos • Panserraikos • PAOK • Volos
Kythera (kunta)

| Kythera Kytheran kunta Κύθηρα Δήμος Κυθήρων |
| --- | --- |
 Kunnan sijainti
 Kythera
 Koordinaatit: 36°15′N, 23°00′E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Hallinto:  
 – Asutustyyppi:  kunta
 – Kallikrates-koodi:  5205
 – Kuntakeskus:  Kythera
Pinta-ala:  
 – Kokonaispinta-ala:  299,4 km²
Väkiluku (2011):  4 041
 – Kunnallis­yksikkö:  3 973
 – Väestötiheys:  13,50 as./km²
Aikavyöhyke:  UTC+2
 – Kesäaika:  UTC+3
Postinumero:  801 00
Suuntanumero(t):  2736
Rekisterikilpi:  Z
 
 www.kythira.gr 
Infobox OKVirheellinen NIMI-arvo: 
Kythera (kreik. Κύθηρα, Kýthira) on Kreikan kunta (Δήμος Κυθήρων, Dímos Kythíron), joka sijaitsee Saarten alueyksikössä Attikan alueella. Kunnan pinta-ala on 299,4 neliökilometriä ja väkiluku 4 041 (vuonna 2011). Kunnan kuntakeskus on Kytheran kylä (Chóra).
Kytheran kunta sijaitsee Välimeressä Peloponnesoksen niemimaan etelärannikon edustalla. Kunta käsittää Jooniansaariin kuuluvat Kytheran ja Antikytheran saaret, jotka kuuluvat kuitenkin hallinnollisesti Attikan alueeseen Jooniansaarten alueen sijasta. Kytheran saaren 13 aiemmin itsenäistä kyläkuntaa yhdistettiin yhdeksi Kytheran kunnaksi vuonna 1997. Nykyinen Kytheran kunta muodostui, kun vanha Kytheran kunta ja Antikytheran kyläkunta yhdistyivät vuoden 2011 alussa Kallikrates-suunnitelman mukaisesti.
Aiheesta muualla

Kuvia tai muita tiedostoja aiheesta Kythera Wikimedia Commonsissa
Δήμος Κυθήρων. Kytheran kunnan verkkosivut. (kreikaksi) (englanniksi)
Attikan alue
| --- | --- |
Keski-Ateenan alueyksikkö:   Ateena  Dáfni-Ymittós  Filadélfeia-Chalkidóna  Galátsi  Ilioúpoli  Kaisarianí  Výronas  Zográfou 
Pohjois-Ateenan alueyksikkö:   Agía Paraskeví  Amaroúsio  Chalándri  Filothéi-Psychikó  Irákleio  Kifisiá  Lykóvrysi-Péfki  Metamórfosi  Néa Ionía  Papágou-Cholargós  Pentéli  Vrilíssia 
Länsi-Ateenan alueyksikkö:   Agía Varvára  Ágioi Anárgyroi-Kamateró  Aigáleo  Chaïdári  Ílio  Peristéri  Petroúpoli 
Etelä-Ateenan alueyksikkö:   Ágios Dimítrios  Álimos  Ellinikó-Argyroúpoli  Glyfáda  Kallithéa  Moscháto-Távros  Néa Smýrni  Palaió Fáliro 
Pireuksen alueyksikkö:   Keratsíni-Drapetsóna  Korydallós  Níkaia-Ágios Ioánnis Rénti  Pérama  Pireus 
Itä-Attikan alueyksikkö:   Acharnés  Diónysos  Kropía  Lavreotikí  Marathónas  Markópoulo Mesogaías  Oropós  Paianía  Pallíni  Rafína-Pikérmi  Saronikós  Spáta-Artémida  Vári-Voúla-Vouliagméni 
Länsi-Attikan alueyksikkö:   Asprópyrgos  Elefsína  Fylí  Mándra-Eidyllía  Mégara 
Saarten alueyksikkö:   Agkístri  Aígina  Hydra  Kythera  Póros  Salamis  Spétses  Troizinía-Méthana
John Lyly

| John Lyly |
| --- | --- |

Henkilötiedot
Syntynyt: 1550-luku
Kuollut: 1606
Kansalaisuus:  Englanti
Ammatti:  kirjailija
Kirjailija
Äidinkieli: englanti
Tuotannon kieli: englanti
Pääteokset:  Euphues, or the anatomy of wit
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
John Lyly, myös: Lylie, Lilly (1550-luvun alku – 1606) oli englantilainen romaanin- ja draamankirjoittaja. Hän oli Lontoon St Paulin katedraalin näyttelijöinäkin suosittujen kuoropoikien johtaja.
Lyly tuli ensin tunnetuksi julkaistuaan kasvatusromaanin Euphues, or the anatomy of wit (1579), jonka jatkona oli romaani Euphues and his England (1580). Ne kuvaavat lemmen aiheuttamaa pettymystä ja filosofian tuottamaa lohdutusta. Sisällys ja tyyli, täynnä alkusointua ja tarunomaista luonnontiedettä sekä keinotekoisen pyöristettyjä käänteitä, ovat kotoisin espanjalaisen Guevaran toimittamasta Marcus Aureliuksen Kultaisen kirjan mukaelmasta. Tätä pyöristettyä tyyliä nimeltään "eufuismi" jäljittelivät muun muassa Robert Greene ja Thomas Lodge.
Lyly on lisäksi kirjoittanut kreikkalais-romanttisia huvinäytelmiä, kuten Alexander and Campaspe (1584), Sappho and Phao, Endymion, joita hän esitytti kuoropojillaan. Ne olivat valmistavana askelmana Shakespearen huvinäytelmille. Lylyn kootut teokset julkaisi K. W. Bond (1902).
Tapio Heinosen levyttämän, Sauvo Puhtilan sanoittaman kappaleen nimi "Yöllä on tuhat silmää" on sitaatti ("The night has a thousand eyes") näytelmästä The Maid's Metamorphosis (1600), joskin näytelmän tekijä on kiistanalainen. Sitaattia on hyödyntänyt myös islantilainen jännityskirjailija Árni Þórarinsson Einar-sarjan teoksensa Nóttin hefur þúsund augu (1998) nimessä.
Aiheesta muualla

Kuvia tai muita tiedostoja aiheesta John Lyly Wikimedia Commonsissa
John Taylor (kilpa-autoilija)

| John Taylor |
| --- | --- |

Henkilötiedot
Syntynyt: Anstey 
Kansalaisuus:   Yhdistynyt kuningaskunta
Formula 1 -ura
Aktiivivuodet:  1964, 1966
Talli(t):  Cooper (yksityisesti), Brabham
Kilpailuja:  5
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1
Ensimmäinen kilpailu:  Britannian Grand Prix 1964
Viimeinen kilpailu:  Saksan Grand Prix 1966
John M. Taylor (23. maaliskuuta 1933 – 8. syyskuuta 1966) oli brittiläinen kilpa-autoilija. Formula 1 -urallaan hän osallistui viiteen Grand Prix'iin ja saavutti yhden MM-pisteen. Hän osallistui myös lukuisiin F1-sarjaan kuulumattomiin osakilpailuihin.
Taylor menehtyi onnettomuudessa Saksan Grand Prix'ssa 1966 törmättyään Jacky Ickxin Matraan ensimmäisellä kierroksella. Hän pääsi ulos palavasta autosta, mutta kuoli vakaviin palovammoihin neljä viikkoa myöhemmin.
John Lurie

John Lurie vuonna 2013.
John Lurie (s. 14. joulukuuta 1952) on yhdysvaltalainen näyttelijä, muusikko, kuvataiteilija, ohjaaja ja tuottaja. Hän on The Lounge Lizards -jazzyhtyeen perustajajäsen. Hän on näytellyt useissa elokuvissa, tunnetuimpina Jim Jarmuschin ohjaamat elokuvat Muukalaisten paratiisi, Down by Law ja  Mystery Train. Lurie näytteli ja toimi tuottajana televisiosarjassa Fishing with John (1991). Lurie on säveltänyt ja esittänyt musiikkia useisiin televisio- ja elokuvatuotantoihin. Vuonna 1996 hänen säveltämänsä musiikki elokuvaan Get Shorty – hyvä pätkä oli Grammy-ehdokkaana.
Aiheesta muualla

Kuvia tai muita tiedostoja aiheesta John Lurie Wikimedia Commonsissa
John Lurie Internet Movie Databasessa. (englanniksi)
Olin vain tuuli

Olin vain tuuli on suomalaisen Eppu Normaali-yhtyeen kappale, joka
julkaistiin levyllä "Sadan vuoden päästäkin" vuonna 2004.
Lisäksi se julkaistiin singlenä Poko Recordsin tuottamana 22. kesäkuuta vuonna 2005. Singlen kääntöpuolella oli kappaleen live-versio.
Kappaleen sanat ovat Martti Syrjän tekemiä, sävel Mikko "Pantse" Syrjän laatima. 
Kappale on tyyliltään Epuille tyypillistä aikuisrock-poprockia. Siinä on voimakas sähkökitaraosio, joka tekee siitä kuuntelemisen arvoisen. Single nousikin  vuonna 2005 viikolla 26 Suomen virallisen listan sijalle 5.
Kertosäe

Mä olin vain tuuli

Koko kesämme kääntyilin

Puhalsin vastaan

Ainoastaan vapautta rakastin

Rakkauden sulta

Puhalsin

Puhalsin
Aiheesta muualla

Eppu Normaali - Olin vain tuuli Spotifyssä
Kreikkalainen filosofia

Filosofian henkilöitymä. Osa Ateenan yliopiston Propylaia-rakennuksen fasadissa olevaa freskoa. Eduard Lebiedzki, Karl Rahlin luonnoksen mukaan, n. vuodelta 1888.
Kreikkalainen filosofia viittaa kreikkalaisessa kulttuuripiirissä kreikan kielellä harjoitettuun filosofiaan.
Antiikin kreikkalainen filosofia

Länsimainen filosofia sai alkunsa antiikin Kreikassa. Antiikin filosofian aika jaetaan usein esisokraattisen filosofian, klassisen kreikkalaisen filosofian (ennen kaikkea Sokrates ja sokraatikot, Platon, Aristoteles), hellenistisen filosofian ja roomalaisen keisariajan filosofian ajanjaksoihin. Koko antiikin filosofia oli pääosin kreikankielistä ja peräisin kreikkalaiselta kulttuurialueelta, sillä myös roomalainen filosofia oli lähes kaikessa kreikkalaisen filosofian perillinen.
Klassinen kreikkalainen filosofia suuntautui ennen kaikkea inhimilliseen järkeen, hyveisiin, kyselemällä tehtyyn tutkimukseen ja asioiden perusteiden etsintään. Se perustui kreikkalaisiin ihanteisiin, joissa tärkeintä oli hyveen kehittäminen ja hyvä elämä kreikkalaisessa kaupunkivaltiossa, poliksessa. Merkittävimpiin koulukuntiin lukeutuvat platonismi, aristotelismi, stoalaisuus, epikurolaisuus ja skeptisismi.
Bysanttilainen filosofia

Antiikin filosofiset perinteet säilyivät edelleen Bysantissa harjoitetussa filosofiassa, sillä idässä antiikin kreikkalaista kirjallisuutta ei tarvinnut "löytää uudelleen" niin kuin lännessä, vaan antiikin perintö oli koko ajan läsnä. Bysantin aika kattaa käytännössä koko Kreikan keskiajan, päättyen Konstantinopolin valtaukseen vuonna 1453.
Bysanttilaista filosofiaa luonnehtii tiivis yhteys kristilliseen maailmankuvaan ja teologiaan, mutta se sai paljon vaikutteita ja ajatuksia antiikin kreikankielisistä filosofisista teksteistä, erityisesti Platonilta, Aristoteleelta ja uusplatonisteilta. Merkittäviin bysanttilaisiin ajattelijoihin lukeutuvat Johannes Damaskolainen, Fotios, Arethas Kesarealainen, Mikael Psellos, Johannes Italos, Eustratios Nikaialainen, Mikael Efesoslainen, Nikeforos Blemmydes, Theodoros Metokhites, Georgios Pakhymeres ja Sofonias. Monet näistä filosofeista kirjoittivat Platon- ja Aristoteles-kommentaareja. Gregorios Palamas kehitti hesykastisen mystisen suuntauksen, jota Barlaam Calabrialainen puolestaan vastusti. Bysantin viimeinen suuri filosofi oli Georgios Gemistos Plethon, joka oli merkittävä henkilö bysanttilaisen ajattelun välittämisessä länteen.
Orrdalsklint

Orrdalsklint heinäkuussa 2018.
Orrdalsklint tai Orrdals klint on Saltvikissa sijaitseva kallio, jonka korkeus meren pinnasta on 129,1 metriä. Se on Ahvenanmaan korkein kohta.
Alueelta on löydetty kivikautisia asuinpaikkoja noin ajalta 1500 eaa.
Orquestra Nacional Clàssica d’Andorra

ONCA esiintymässä Sant Cugat del Vallèsissa.
Orquestra Nacional Clàssica d’Andorra (ONCA) on andorralainen taidemusiikin orkesteri. Se perustettiin vuonna 1992 jousiorkesterina, mutta se siirtyi vuonna 2006 soittamaan laajemmin taidemuisiikkia. Sitä hallinnoi Andorran hallituksen ja Crèdit Andorrà -säätiön perustama ONCA Foundation.
PAN Parks

PAN Parks -logo
PAN Parks (Protected Area Network) on WWF:n vuonna 1997 perustama hanke, jossa pyritään parantamaan Euroopan kansallispuistojen hallintaa luonnonsuojelun ja kestävän matkailun näkökulmasta. PAN Parks on maailman ensimmäinen kolmannen osapuolen sertifikatio järjestelmä, World Commission on Protected Areas (WCPA) alaisena.
Hankkeen perusti WWF vuonna 1997 yhteistyössä saksalaisen yrityksen kanssa. Ensimmäiset vuodet käytettiin strategian kehittämiseen ja vahvan institutionaalisen aseman vahvistamiseen, jolla Pan Parks sai laajaa kansainvälistä arvotusta sekä tukea.
Vuonna 2002 valittiin ensimmäiset puistot mukaan verkostoon Suomesta, Puolasta ja Ruotsista. Vuoteen 2011 mennessä on tarkoitus että 18 puistolla on PAN Parks sertifikaatti.
Oulangan kansallispuisto sai merkin vuonna 2002 ja Saaristomeren kansallispuisto 2007 ensimmäisenä mereisenä kansallispuistona.
Puistot

Saaristomeren kansallispuisto, Suomi
Bieszczadyn kansallispuisto, Puola
Bordžomi-Kharagaulin kansallispuisto, Georgia
Keski-Balkanin kansallispuisto, Bulgaria
Fulufjälletin kansallispuisto, Ruotsi
Majellan kansallispuisto, Italia
Oulangan kansallispuisto, Suomi
Paanajärven kansallispuisto, Venäjä
Peneda-Gerêsin kansallispuisto, Portugali
Retezatin kansallispuisto, Romania
Rilan kansallispuisto, Bulgaria
Aiheesta muualla

PAN Parksin kotisivut (englanniksi)
Mikä tekee Oulangasta PAN Park -puiston? PAN Parks.[vanhentunut linkki]
PAOK

| Panthessalonikios Athlitikos Omilos Konstantinoupoliton Πανθεσσαλονίκειος Αθλητικός Όμιλος Κωνσταντινουπολιτών |
| --- | --- |
Perustettu:  1926
Paikkakunta:  Thessaloniki
Värit:  musta ja valkoinen
Lajit:  Tärkeimmät: jalkapallo, koripallo, lentopallo, vesipallo, baseball ja jääkiekko
Puheenjohtaja:   Theodoros Zagorakis
PAOK Thessaloniki on vuonna 1926 perustettu urheiluseura Thessalonikista, Kreikasta. Kuten AEK Ateenallakin, on myös PAOK:in logossa kaksipäinen kotka. Seuran lempinimi onkin logon takia "Pohjoisen kaksipäinen kotka".
Joukkueen kaikista pahin vihollinen on Olympiakos, joka yritti 1960-luvulla varastaa seuran jalkapallojoukkueelta Giorgos Koudasin. Myös paikallisten Aris Thessalonikin ja Iraklisin kanssa on pientä närää.
2001 seura aloitti oman televisiokanavansa, "PAOK Channelin", lähetykset. Kanava oli Kreikan ensimmäinen kanava, joka oli seuran omistama.
Tärkeimmät joukkueet

PAOK Thessaloniki B.C.
PAOK FC
PAOK Thessaloniki V.C.
Aiheesta muualla

PAOK FC:n kotisivu
PAOK BC:n kotisivu
Ultras sivu
Gate 4:n sivu
Fanien sivu (Arkistoitu – Internet Archive)
Pablo Barrachina Estevan

Pablo Barrachina Estevan (31. lokakuuta 1912 Jérica – 13. lokakuuta 2008) oli espanjalainen roomalaiskatolinen piispa. Hänet vihittiin papiksi Segorben hiippakuntaan 13. heinäkuuta 1941 ja nimitettiin Orihuelan hiippakunnan johtoon 31. maaliskuuta 1954. Piispaksi vihkiminen seurasi 29. kesäkuuta. Pääkonsekraattorina toimi Ildebrando Antoniutti, jota avustivat José Pont y Gol ja Jacinto Argaya Goicoechea.
Vuonna 1959 Orihuelan hiippakunnan nimi muutettiin muotoon Orihuela-Alicante. Barrachina Estevan osallistui Vatikaanin toiseen kirkolliskokoukseen. Hän jäi eläkkeelle Orihuela-Alicanten piispan tehtävistä 12. toukokuuta 1989.
Kuusa

| Kuusa |
| --- | --- |
 Kuusaankoski
Kaupunki:  Laukaa
Väkiluku:  noin 450
Postinumero(t):  41370
Kuusa, harvemmin Kuusaa, on kylä Laukaan kunnassa Keski-Suomessa. Kylässä on noin 450 vakituista asukasta 170 taloudessa. Kuusa sijaitsee Saraaveden (Saraveden) ja Vatianjärven välisen Kuusankosken ympärillä, jonka kohdalla maantie, rautatie sekä Keiteleen kanava sulkuineen leikkaavat toisensa. Kuusa valittiin Suomen vuoden kyläksi vuonna 2004.
Kuusa ei ole ollut rekisterikylä, vaan sijaitsee Pellosniemen, Laukkavirran, Haapavatian, Petruman ja Kuusveden rekisterikylien raja-alueella.
Historia

Usean rekisterikylän alueella sijaitseva Kuusan asutus alkoi muodostua 1700-luvun loppupuolella. Haapavatian kylän ensimmäiset talot Kuusan alueella olivat Saarikko ja Itälahti, jotka syntyivät vuonna 1780 Peuran kantatalon jakautuessa neljään osaan. Saarikko jakautui Ylä- ja Ala-Saarikoksi vuonna 1841, Itälahdesta puolestaan erotettiin Rantala vuonna 1843. Laukkavirran osan ensimmäiset talot olivat Keskinen ja Karhila eli myöhemmät Kuusanmäki ja Hietala, jotka erotettiin Ränssintaipaleella sijaitsevasta Pellisestä vuonna 1823. Pellosniemen osan ensimmäinen talo oli Laukaan pappilan Mikkolan torppa eli myöhempi Koskelan torppa. Se sijaitsi alun perin nykyisen kirkonkylän alueella, mutta siirrettiin kauemmaksi pappilasta Kuusaankosken lähelle 1890-luvulla. Petruman kylän puolelle Finnin talon maille perustettiin vuonna 1872 Varjolan talo, Kuusveden kylän osan ensimmäinen talo oli Kattala.
Sahateollisuuden kasvaessa uittotoiminta Laukaassa alkoi 1830-luvulla. Kuusaankosken kautta puuta kuljetettiin etenkin Haapakosken (Vaajakosken) sahalle. Vuonna 1838 insinöörikapteeni Karl Robert Westling oli perustamassa sahaa Kuusaankoskelle, jolloin Kuusantaipaleeseen olisi myös kaivettu kanava. Suunnitelma ei toteutunut, mutta kylä kuitenkin kasvoi sijaintinsa ansiosta. Kylän nykyinen keskus alkoi muodostua 1870-luvulla.
Vuonna 1890 Päijänteen ja Keiteleen välille alettiin suunnitella rautatietä, jolloin myös Kuusaan ehdotettiin pysäkin perustamista. Jyväskylä–Suolahti-rautatien valmistuttua vuonna 1898 Kuusaan perustettiin rautatieasema. Kuusaankoskeen rakennettiin vesivoimala vuonna 1924, josta Kuusan asema sekä Haapavatian ja Petruman kylät saivat sähkönsä. Henkilöliikenne asemalla lopetettiin 1980-luvulla.
Palveluita

Kuusan merkittävimpiä matkailukohteita ovat Kanavateatteri ja tilaustoimintaan keskittynyt matkailutila Varjola. Varjola on perustettu 1800-luvun loppupuolella, ja sen ensimmäinen isäntä toimi samalla viereisen Kuusaankosken uittopäällikkönä. Varjola toimi aktiivisena maatilana aina 1990-luvulle saakka.
Paikallinen Kuusan koulu järjestää opetusta vuosiluokille 1–6. Koulu perustettiin kansakouluna vuonna 1910 Yläsaarikon tilan maille, kun vanha Haapavatian koulupiiri jaettiin kahtia läntiseksi Valkolan piiriksi ja itäiseksi Kuusan piiriksi. Alun perin Kuusan kansakoulussa toimi pelkkä yläkoulu, alakoulu aloitti vasta vuonna 1940. Alkuperäinen koulurakennus korvattiin uudella vuonna 1957. Laukaan kansakoulut muutettiin peruskouluiksi vuonna 1974.
Vuonna 1905 Saarikon tilan maille perustettiin kutomakoulu, joka siirrettiin vuonna 1925 Petäjävedelle. Samana vuonna Keski-Suomen maanviljelysseura osti Saarikon ja Finnin-Uudentalon tilat karjanhoitokoulun perustamista varten. Koululla oli maata yhteensä 260,83 hehtaaria, päärakennuksena käytettiin kutomakoulun rakennusta 1940-luvulle saakka, jolloin se paloi. Suurin osa koulun tiloista luovutettiin Sortavalassa toimineen Laatokan Karjalan maanviljelysseuralle vuonna 1944, jonka käytössä tilat olivat osittain vielä seuraavana vuonna. Yksityisomistuksessa ollut koulu siirtyi valtiolle vuonna 1961, ja vuonna 1963 koulu siirrettiin Saarijärven Tarvaalaan.
Toimintaa

Kuusalla on oma kyläyhdistys, Kuusan Kipinä. Lisäksi Kuusassa toimii Kuusaan Nuorisoseura ja Kanavateatteri. Muita paikallisia järjestöjä ovat Kuusan Martat ry ja Kuusan Erämiehet.